
REFERAT DE APROBARE
privind completarea şi modificarea HCL nr.88/28.03.2019, privind înfiinţarea serviciului social de îngrijire la domiciliu a persoanelor vârstnice şi metodologia de acordarea a acestui serviciu

      În conformitare cu prevederile Legii nr. 292/2011, Legea asistenţei sociale, republicată, cu modificările şi completările ulterioare:
· serviciile sociale, reprezintă activitatea sau ansamblul de activităţi realizate pentru a răspunde nevoilor sociale, precum şi celor speciale, individuale, familiale sau de grup, în vederea depăşirii situaţiilor de dificultate, prevenirii şi combaterii riscului de excluziune socială, promovării incluziunii sociale şi creşterii calităţii vieţii.
       - serviciile comunitare sunt serviciile sociale de interes local, organizate într-o unitate administrativ-teritorială la nivel de comună, oraş, municipiu, adresate exclusiv cetăţenilor din unitatea administrativ-teritorială (conform prevederilor art.6 lit.”ii” din Legea nr.292/2011 a asistenţei sociale, republicată, cu modificările şi completările ulterioare).
 Legea asistenţei sociale stabileşte în sarcina autorităţilor administraţiei publice locale responsabilitatea organizării, administrării şi acordării serviciilor sociale.  		    Una dintre atribuţiile principale ale autorităţii administraţiei publice locale în domeniul organizării, administrării şi acordării serviciilor sociale, potrivit art.112, alin. 3, lit. g din Legea nr.292/2011, Legea asistenţei sociale, republicată, cu modificările şi completările ulterioare, este de a propune înfiinţarea serviciilor sociale de interes judeţean sau local. Autorităţile locale trebuie să îşi asume rolul de a asigura protecţia socială a tuturor membrilor comunităţii, prin măsuri de prevenire a marginalizării şi excluziunii sociale, în baza principiilor generale pe care se întemeiază sistemul de asistenţă socială, universalitatea, respectarea demnităţii umane, solidaritatea socială, parteneriatul, subsidiaritatea, participarea beneficiarilor, transparenţă şi nediscriminarea.
       În acest sens, Direcţia de Asistenţă Socială este o structură specializată în administrarea şi acordarea beneficiilor de asistenţă socială şi a serviciilor sociale, cu personalitate juridică, înfiinţată în subordinea Consiliului Local al municipiului Drobeta Turnu Severin, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.
             Direcţia de Asistenţă Socială desfăşoară activităţi de asistenţă şi protecţie socială în municipiul Drobeta Turnu Severin şi are atribuţii privind asigurarea pachetului minim de asistenţă socială şi administrarea şi acordarea beneficiilor de asistenţă socială şi a serviciilor sociale.
             Persoanele vârstnice reprezintă o categorie de populaţie vulnerabilă cu nevoi particulare, datorită limitărilor fiziologice şi fragilităţii caracteristice fenomeniului de îmbătrânire. În situaţia persoanei vârstnice singure sau a cărei familii nu poate să asigure, partial sau integral, îngrijirea şi întreţinerea acesteia, statul intervine prin acordarea de beneficii de asistenţă socială şi servicii sociale adecvate nevoilor strict individuale ale persoanei vârstnice.
       Autorităţile administraţiei publice locale au responsabilitatea identificării şi evaluării nevoilor persoanelor vârstnice, a organizării, planificării şi asigurării sau cofinanţării serviciilor sociale, iar furnizorii de servicii sociale publice şi private au responsabilitatea acordării acestora cu respectarea standardelor de calitate. 
      Ţinând cont de măsurile dispuse prin Procesul-verbal de control nr. 28/30.07.2024 întocmit de Agenţia Judeţeană de Plăţii şi Inspecţie Socială Mehedinţi, s-au iniţiat demersuri pentru completarea şi modificarea hotarârii de consiliu local de înfinţarea a serviciului social de îngrijire la domiciliu, respectiv stabilirea capacităţii  acestui serviciu la un număr minim de 18 persoane vârstnice pentru care desfăşoară activităţi specifice un număr de 6 îngrijitori la domiciliu. 
            Ulterior aceste informaţii vor fi transmise Ministerului Muncii Solidarităţii Sociale pentru actualizaţi conţinutul Registrului Electronic Unic privind acordarea serviciilor sociale.
         Având în vedere prevederile Legii nr. 292/2011 a asistenței sociale, republicată, cu modificările și completările ulterioare şi Legii nr.17/2000 privind asistenţa socială a persoanelor vârstnice, republicată, cu modificările şi completările ulterioare, supun spre dezbatere şi aprobare, Consiliului Local al Municipiului Drobeta Turnu Severin, completarea şi modificarea HCL nr.88/28.03.2019 privind înfiinţarea serviciului social de îngrijire la domiciliu a persoanelor vârstnice şi metodologia de acordarea a acestui serviciu.

